KOMISIJAS ĪSTENOŠANAS LĒMUMS (ES) 2019/240

(2019. gada 6. februāris),

ar ko attiecībā uz atļaujas turētāju pārstāvi groza Īstenošanas lēmumus 2013/648/ES un 2013/650/ES

(izziņots ar dokumenta numuru C(2019) 747)

(Autentisks ir tikai teksts angļu, franču un nīderlandiešu valodā)

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1) un jo īpaši tās 9. panta 2. punktu un 21. panta 2. punktu,

tā kā:

(1) Uzņēmums Dow AgroSciences Ltd., kas atrodas Apvienotajā Karalistē, pārstāv Savienībā uzņēmumu Dow AgroSciences LLC, kas atrodas Amerikas Savienotajās Valstīs, attiecībā uz ģenētiski modificētu pārtiku un barību atbilstīgi Regulai (EK) Nr. 1829/2003 saskaņā ar Komisijas Īstenošanas lēmumu 2013/648/ES (2) un Komisijas Īstenošanas lēmumu 2013/650/ES (3). Lai saņemtu atļauju saskaņā ar šiem lēmumiem, uzņēmums Monsanto Europe S.A., kas atrodas Beļģijā, pārstāv Savienībā uzņēmumu Monsanto Company, kas atrodas Amerikas Savienotajās Valstīs.

(2) Uzņēmums Dow AgroSciences Ltd2018. gada 13. septembra vēstulē lūdza Komisiju saistībā ar Apvienotās Karalistes izstāšanos no Eiropas Savienības pārcelt atļaujas ģenētiski modificētai pārtikai un barībai, attiecībā uz ko uzņēmumu Dow AgroSciences LLC pārstāv uzņēmums Dow AgroSciences Ltd, uz uzņēmumu Dow AgroSciences Distribution S.A.S., kas atrodas Francijā. Uzņēmums Dow AgroSciences Distribution S.A.S.2018. gada 7. septembra vēstulē apstiprināja, ka piekrīt pārstāvja pārcelšanai.

(3) Uzņēmums Monsanto Europe S.A., kas attiecībā uz minētajām atļaujām ir uzņēmuma Monsanto Company pārstāvis Savienībā, 2018. gada 27. augusta vēstulē informēja Komisiju, ka uzņēmums Monsanto Europe S.A. ir mainījis juridisko formu un mainījis nosaukumu uz Bayer Agriculture BVBA, Beļģija. Komisija 2018. gada 4. septembra vēstulē informēja uzņēmumu Monsanto Europe S.A. par to, ka attiecīgās atļaujas būtu attiecīgi jāgroza.

(4) Ierosinātie grozījumi ir tikai administratīvi, tāpēc saistībā ar tiem nav paredzēts veikt jaunu attiecīgo produktu novērtējumu. Tas pats attiecas uz attiecīgo atļaujas lēmumu adresātiem, kuri arī būtu attiecīgi jāpielāgo.

(5) Tādēļ Īstenošanas lēmums 2013/648/ES un 2013/650/ES būtu attiecīgi jāgroza.

(6) Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO LĒMUMU.

1. pants Īstenošanas lēmuma 2013/648/ES grozījumi Īstenošanas lēmumu 2013/648/ES groza šādi: 1) lēmuma 6. panta 1. punkta a) apakšpunkta tekstu aizstāj ar šādu: “uzņēmums Dow AgroSciences Distribution S.A.S., Francijā, kas pārstāv uzņēmumu Dow AgroSciences LLC, Amerikas Savienotajās Valstīs; un”; 2) lēmuma 6. panta 1. punkta b) apakšpunkta tekstu aizstāj ar šādu: “uzņēmums Bayer Agriculture BVBA, Beļģijā, kas pārstāv uzņēmumu Monsanto Company, Amerikas Savienotajās Valstīs.”; 3) lēmuma 8. panta a) punkta tekstu aizstāj ar šādu: “uzņēmumam Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, France; un”; 4) lēmuma 8. panta b) punkta tekstu aizstāj ar šādu: “uzņēmumam Bayer Agriculture BVBA, Scheldelaan 460, 2040 Antwerp, Belgium.”; 5) pielikuma a) punktu groza šādi: a) nosaukumu “Dow AgroSciences Ltd” aizstāj ar nosaukumu “Dow AgroSciences Distribution S.A.S.”; b) adresi “European Development Centre, 3B Park Square, Milton Park, Abingdon, Oxon OX14 4RN, United Kingdome” aizstāj ar “6, rue Jean Pierre Timbaud, 78180 Montigny-le-Bretonneux, France”; c) nosaukumu “Monsanto Europe S.A.” aizstāj ar nosaukumu “Bayer Agriculture BVBA”; d) adresi “Avenue de Tervuren 270-272, 1150 Brussels, Belgium” aizstāj ar “Scheldelaan 460, 2040 Antwerp, Belgium”.

2. pants Īstenošanas lēmuma 2013/650/ES grozījumi Īstenošanas lēmumu 2013/650/ES groza šādi: 1) lēmuma 6. panta 1. punkta a) apakšpunkta tekstu aizstāj ar šādu: “uzņēmums Dow AgroSciences Distribution S.A.S., Francijā, kas pārstāv uzņēmumu Dow AgroSciences LLC, Amerikas Savienotajās Valstīs; un”; 2) lēmuma 6. panta 1. punkta b) apakšpunkta tekstu aizstāj ar šādu: “uzņēmums Bayer Agriculture BVBA, Beļģijā, kas pārstāv uzņēmumu Monsanto Company, Amerikas Savienotajās Valstīs.”; 3) lēmuma 8. panta a) punkta tekstu aizstāj ar šādu: “uzņēmumam Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, France; un”; 4) lēmuma 8. panta b) punkta tekstu aizstāj ar šādu: “uzņēmumam Bayer Agriculture BVBA, Scheldelaan 460, 2040 Antwerp, Belgium.”; 5) pielikuma a) punktu groza šādi: a) nosaukumu “Dow AgroSciences Ltd.” aizstāj ar nosaukumu “Dow AgroSciences Distribution S.A.S.”; b) adresi “European Development Centre, 3B Park Square, Milton Park, Abingdon, Oxon OX14 4RN, United Kingdom” aizstāj ar “6, rue Jean Pierre Timbaud, 78180 Montigny-le-Bretonneux, France”. c) nosaukumu “Monsanto Europe S.A.” aizstāj ar nosaukumu “Bayer Agriculture BVBA”; d) adresi “Avenue de Tervuren 270-272, 1150 Brussels, Belgium” aizstāj ar “Scheldelaan 460, 2040 Antwerp, Belgium”.

3. pants Adresāti Šis lēmums ir adresēts: a) uzņēmumam Dow AgroSciences Distribution S.A.S., 6, rue Jean Pierre Timbaud, 78180 Montigny-le-Bretonneux, France; un b) uzņēmumam Bayer Agriculture BVBA, Scheldelaan 460, 2040 Antwerp, Belgium.

Briselē, 2019. gada 6. februārī Komisijas vārdā – Komisijas loceklis Vytenis ANDRIUKAITIS

(1) OV L 268, 18.10.2003., 1. lpp.

(2) Komisijas 2013. gada 6. novembra Īstenošanas lēmums 2013/648/ES, ar ko atbilstīgi Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON89034 × 1507 × NK603 (MON-89Ø34-3 × DAS-Ø15Ø7-1 × MON-ØØ6Ø3-6), sastāv vai ir ražoti no tās (OV L 302, 13.11.2013., 38. lpp.).

(3) Komisijas 2013. gada 6. novembra Īstenošanas lēmums 2013/650/ES, ar ko atbilstīgi Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON 89034 × 1507 × MON88017 × 59122 (MON-89Ø34-3 × DAS-Ø15Ø7-1 × MON-88Ø17-3 × DAS-59122-7), četras ar to saistītas ģenētiski modificētas kukurūzas kultūras, kurās apvienoti trīs dažādi atsevišķi transformācijas gadījumi (MON89034 × 1507 × MON88017 (MON-89Ø34-3 × DAS-Ø15Ø7-1 × MON-88Ø17-3), MON89034 × 1507 × 59122 (MON-89Ø34-3 × DAS-Ø15Ø7-1 × DAS-59122-7), MON89034 × MON88017 × 59122 (MON-89Ø34-3 × MON-88Ø17-3 × DAS-59122-7), 1507 × MON 88017 × 59122 (DAS-Ø15Ø7-1 × MON-88Ø17-3 × DAS-59122-7)), un četras ar to saistītas ģenētiski modificētas kukurūzas kultūras, kurās apvienoti divi dažādi atsevišķi transformācijas gadījumi (MON89034 × 1507 (MON-89Ø34-3 × DAS-Ø15Ø7-1), MON89034 × 59122 (MON-89Ø34-3 × DAS-59122-7), 1507 × MON88017 (DAS-Ø15Ø7-1 × MON-88Ø17-3), MON 88017 × 59122 (MON-88Ø17-3 × DAS-59122-7)), sastāv vai ir ražoti no tās (OV L 302, 13.11.2013., 47. lpp.).